 KAMANDA wa Polisi Mkoa wa Temeke, Emmanuel Lukula amethibitisha kukamatwa kwa mtuhumiwa wa mauaji ya Mariam Charles aliyekuwa mwanakwaya ya Kwaya ya Vijana ya Kanisa la AICT,Chang’ombe Dar es Salaam .Akizungumza na HabariLeo jana, Kamanda Lukula alisema ni kweli kuwa mtuhumiwa huyo (jina linahifadhiwa)alikamatwa na polisi jana akiwa anaranda randa maeneo ya Bar iitwayo Kisuma (zamani) Sugar Ray eneo la Sokota,Wilaya ya Temeke.‘Ni kweli tumemkamata mtuhumiwa wa mauaji ya mwanakwaya huyo akiwa anarandaranda eneo hilo na polisi wangu wamemfanyia mahojiano na sasa yuko rumande ,”alisema Kamanda Lukala.